Čaje pri liekoch na riedenie krvi a hyperkalémii
Aké čaje môžme piťpriužívaníliekov-pradaxa,trombex apri hyperkalémii
Dobrý deň,
ďakujeme za Vašu otázku.
Pri užívaní liekov na riedenie krvi, ako sú Pradaxa a Trombex, a pri hyperkalémii (zvýšená hladina draslíka v krvi), je dôležité byť opatrný pri výbere čajov, pretože niektoré rastliny môžu ovplyvniť účinok liekov alebo spôsobiť ďalšie zdravotné problémy.
Za bezpečné čajoviny počas liečby liekmi na riedenie krvi sa považuje napríklad kamilka, či čaj z maliny. Naopak, rizikový je napríklad zelený čaj, alebo ľubovníkový, kedy je prítomné riziko ovplyvnenia účinku Pradaxy a Trombexu.
Riziko zvýšenia draslíka je prítomné napríklad pri konzumácii čajovín s obsahom sladkého drievka, žihľavy, či púpavy. Preto je potrebné sa aj týmto čajovinám vyhnúť.
Nie všetky byliny sú radené medzi fytofarmaká. Preto nemuseli byť pozorované prípadne interakcie s liekmi vrátane možných vedľajších účinkov. Napriek tomu Vám odporúčam konzumáciu preferovaných čajovín konzultovať osobitne.
Prajem pekný zvyšok dňa.
S pozdravom
PharmDr. Veronika Kiabová